CELEX: 62017TN0564
Language: da
Date: 2017-08-18 00:00:00
Title: Sag T-564/17: Sag anlagt den 18. august 2017 — Tong Myong mod Rådet og Kommissionen

9.10.2017   
            
            
               DA
            
            
               Den Europæiske Unions Tidende
            
            
               C 338/19
            
         Sag anlagt den 18. august 2017 — Tong Myong mod Rådet og Kommissionen
   (Sag T-564/17)
   (2017/C 338/21)
   Processprog: engelsk
   
      Parter
   
   
      Sagsøger: So Tong Myong (Pyongyang, Den Demokratiske Folkerepublik Korea) (ved M. Lester og S. Midwinter, QC, samt solicitors T. Brentnall og A. Stevenson)
   
      Sagsøgte: Rådet for Den Europæiske Union og Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) 2017/993 af 12. juni 2017 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea (EUT 2017, L 149, s. 67) og Rådets afgørelse (FUSP) 2017/994 af 12. juni 2017 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (EUT 2017, L 149, s. 75) annulleres, for så vidt som sagsøgeren ved disse retsakter opføres på listen over enheder, der er omfattet af restriktive foranstaltninger.
            
         
               —
            
            
               Rådet for Den Europæiske Union og Europa-Kommissionen tilpligtes at betale sagsøgerens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende om, at de sagsøgte har undladt at give en behørig eller tilstrækkelig begrundelse for at opføre sagsøgeren på listen.
            
         
               2.
            
            
               Andet anbringende om, at de sagsøgte har begået en åbenbar fejl ved at anse, at nogen af kriterierne for opførelse på listen i de anfægtede foranstaltninger var opfyldt i sagsøgerens tilfælde. Sagsøgerens opførelse på listen savner faktuelt grundlag.
            
         
               3.
            
            
               Tredje anbringende om, at de sagsøgte har begået magtfordrejning ved at forsøge at ophæve sagsøgerens ret til effektive retsmidler i forhold til sagsøgerens opførelse på listen i henhold til artikel 230 TEUF, og/eller om, at de har tilsidesat sagsøgerens ret til ligebehandling.
            
         
               4.
            
            
               Fjerde anbringende om, at de sagsøgte har tilsidesat sagsøgerens ret til forsvar ved at undlade at sende ham det bevis, som de støttede sig på, før sagsøgeren blev genopført på listen.
            
         
               5.
            
            
               Femte anbringende om, at de sagsøgte har tilsidesat databeskyttelsesloven.
            
         
               6.
            
            
               Sjette anbringende om, at de sagsøgte ubegrundet og uforholdsmæssigt har tilsidesat sagsøgerens grundlæggende rettigheder, herunder dennes ret til beskyttelse af ejendom, forretning og omdømme.